Junularlaborejo Torgau

eta|Administradejo kun la ekspozicio
La Junular(pun)laborejo Torgau () estis prizona laborejo por malfacilaj junuloj en Torgau, Germanujo (Fischerdörfchen nr 15). Ĝi estis - inter la aliaj junularlaborejoj de GDR - la plej severa kaj la ununura sub vere malliberejaj kondiĉoj. Ĝi ekzistis inter 1964 kaj 1989 kaj havis pli ol 4000 loĝantoj. Hodiaŭ ĝi estas memorigloko.

 Priskribo 
La torgau-a institucio estis, tute oficiale, fina stacio por alie ne "edukeblaj", obstinaj kaj malobeemaj junuloj. Laŭleĝe ĝi akceptis nur personojn inter 14-18 jaroj por la maksimuma daŭro de duona jaro. Kialoj por aresto estis plurfoja kontraŭstaremo en aliaj junularlaborejoj respektive specialaj infanhejmoj. Laŭ difino temis pri rifuzo labori kaj instruadfrekventi aŭ pri kritiko de la socia sistemo de komunisma GDR. Tio lasta estis tre nebula, etendebla paragrafo.

La sendado tien ĉi iĝis post peto de la estro de la ĝistiama institucio rekte ĉe la Ministerio pri popola edukado en Berlino. Neniu junulo venis al Torgau pro juĝa decido, kvankam ĝi ja similis al vera prizono aŭ eĉ superis malliberejojn. Malkaŝita celo estis la rompo de ĉia ajn individueco. Ankaŭ ekstere ĝi prizonas kun altaj muroj, gvatturoj, lumĵetiloj, mordaj hundoj. Ĝia kapacito estis de 60 personoj, kiuj dividiĝis en du virajn grupojn kaj unu inan sekcion. Kontaktoj interseksaj neeblis. Regis soldataj kondutmanieroj kaj vere ĉio faritis engrupe. Ĉiuj tagoj estis organizitaj pedante precize. Punoj estis kaj edukiloj kaj timigiloj. La junularlaborejo servu kiel ŝokterapiejo. Ĝis hodiaŭ la plejmulto de la enkarcerigitoj suferas je psikaj aŭ eĉ fizikaj sekvoj de la internigado.

 Historio de la domo 
 1901: konstruita kiel porsoldata arestejo kun juĝejaj salonoj
 1918: prizono tribunala
 1937: pligrandigo per ĉelo-sekcio
 1939-45: prizono tribunala kun ĉeloj de Gestapo
 1945 (septembro): arestejo por esploro de NKVD
 1948-63: prizono por junuloj
 1964 (majo): transpreno fare de la Ministerio pri popola edukado
 1990: transpreno fare de Treuhandanstalt
 1993: la parlamento de Saksio decidas instali memoriglokon
 1996: vendo al privata investanto, konstruo de loĝejoj ĉe la malantaŭaj partoj
 1997: fondo de la iniciativgrupo GJWH Torgau e.V.
 1998: inaŭguro de la memorigloko

 Ekspozicio kaj aliaj memorigagadoj 
Daŭra ekspozicio dokumentas la hegemonistrukturojn severegajn de GDR en la kadro le edukado kaj prezentas kelkajn viktimojn de la orientgermana reeduksistemo. Prezentas ankaŭ aktualajn esplorrezultojn pri enhejma (puna) edukado de junuloj en aliaj eŭropaj landoj.

Laŭ peto faratas interparoloj kun okulatestantoj, filmprojekciadoj, projekttagoj, laborrondoj kaj seminarioj.

Mobila klerigservo eblas ankaŭ informadon eksterloke. Temas pri transportebla ekspozicio kaj diversaj prilabordosieroj. Ĉiuj servoj estas science akompanitaj.

 Eksteraj ligiloj 
 Hejmpaĝo de la memorigloko
 Paĝaro de eksaj internigitoj en tieaj "hejmoj"

Torgau
Kategorio:GDR
Kategorio:Torgau
Torgau
Kategorio:Opoziciuloj en GDR